“บิ๊กซี” มอบเครื่องอุปโภค-บริโภค รพ.สนามทั่วประเทศ หนุนบุคลากรการแพทย์สู้ “โควิด-19”
"บิ๊กซี" มอบเครื่องอุปโภค-บริโภค รพ.สนามทั่วประเทศ หนุนบุคลากรการแพทย์สู้ "โควิด-19"
22 เม.ย. 2564

นางฐาปณี เตชะเจริญวิกุล กรรมการรองผู้จัดการใหญ่อาวุโส กลุ่มบีเจซี บิ๊กซี ในเครือ บริษัท เบอร์ลี่ ยุคเกอร์ จำกัด (มหาชน) หรือ BJC เปิดเผยว่า จากการแพร่ระบาดของไวรัสโควิด-19 ในระลอกใหม่นี้ ส่งผลให้มีจำนวนผู้ติดเชื้อจำนวนมาก ส่งผลต่อความต้องการเข้ารักษาตัวในโรงพยาบาลมากขึ้นและในหลายจังหวัดมีการจัดตั้งโรงพยาบาลสนามขึ้นเพื่อรองรับจำนวนผู้ป่วย ในขณะเดียวกันบุคลากรทางการแพทย์ทุกคนคือกลุ่มคนที่เหน็ดเหนื่อยที่สุดในขณะนี้
โดยทางกลุ่มบีเจซี บิ๊กซีพร้อมอยู่เคียงข้างสังคมในทุกเหตุการณ์ขอร่วมเป็นส่วนหนึ่งได้สนับสนุนเครื่องอุปโภคบริโภคที่จำเป็นให้กับบุคลากรทางการแพทย์และหน่วยงานสาธารณสุขอย่างต่อเนื่อง ผ่านผลไม้ BQL แคนตาลูป เมล่อน ผลไม้ตัดแต่ง กระดาษชำระซิลล์ ขนมขบเคี้ยวเทสโต ครัวซองต์ และน้ำดื่ม เพื่อสนับสนุนและเป็นกำลังใจให้กับบุคลากรทางการแพทย์ที่เกี่ยงข้องในภาวะสถานการณ์การแพร่ระบาดของไวรัสโควิด-19 โดยเริ่มส่งมอบไปแล้วยังโรงพยาบาลสนามทั่วประเทศ กว่า 13 แห่งทั่วประเทศและจะกระจายไปตามโรงพยาบาลต่างๆที่เกี่ยวข้อง”
“นอกเหนือจากบุคลากรทางการแพทย์โรงพยาบาลสนามแล้ว กลุ่มบีเจซี บิ๊กซี ยังวางแผนสนับสนุนเครื่องอุปโภคบริโภค และรวมถึงให้ความร่วมมือในมาตรการต่าง ๆ จากภาครัฐ  ก่อนหน้านี้ กลุ่มบีเจซี บิ๊กซี ร่วมกับคู่ค้า บริจาคอุปกรณ์การจัดตั้งโรงพยาบาลสนาม  ประกอบด้วย 5 รายการ ได้แก่ ที่นอนขนาด 3 ฟุต จำนวน 100 หลัง  ผ้าปูที่นอนขนาด 3 ฟุต จำนวน 100 ผืน หมอนหนุน จำนวน 100 ใบ ผ้าขนหนู จำนวน 100 ผืน และผ้าห่ม จำนวน 100 ผืน ให้กับโรงพยาบาลสนามจุฬาลงกรณ์มหาวิทยาลัย เพื่ออำนวยความสะดวกให้กับผู้ป่วยที่เข้ามารับการรักษาซึ่งติดเชื้อโรคไวรัสโควิด-19  รวมถึงช่วยเหลือในด้านอื่นๆ อาทิ รับซื้อตรงจากเกษตรกรผู้เพาะเลี้ยงสัตว์น้ำ จากการแพร่ระบาดของไวรัสโควิด-19 ในรอบ 2 ที่ผ่านมาอีกด้วย”
ในขณะเดียวกัน บิ๊กซี ทุกสาขาทั่วประเทศ ได้ปรับเวลาเปิดทำการตามนโยบายภาครัฐ ตรึงมาตราการรักษาความสะอาด 40 มาตราการ เพื่อให้บริการได้อย่างมั่นใจ  อาทิ การลงทะเบียนก่อนเข้า-ออกในการใช้บริการ โดยจัดให้มีจุดบริการเจลล้างมือทั่วศูนย์การค้าเพื่อตอบสนองการใช้ชีวิตรูปแบบใหม่ New Normal ในศูนย์การค้าอย่างมีวินัย มอบความปลอดภัยให้กับผู้เข้าใช้บริการทุกคน
นอกจากนี้ ยังดำเนินการงดความแออัด อาทิ เว้นระยะห่างมากกว่า 1 เมตร ตามมาตรการ Social Distancing เช่น ช่องชำระเงิน, นั่งรอคิว, ทางขึ้นบันได การป้องกันการสัมผัสด้วย Counter Shield การให้บริการช่องชำระเงินพิเศษสำหรับกลุ่มผู้สูงอายุ, สตรีมีครรภ์, คนพิการ รวมถึงบริการสั่งซื้อสินค้าทางไลน์โทรศัพท์, ออนไลน์, ไดร์ฟทรู และจัดส่งสินค้าถึงบ้านลูกค้า พร้อมทั้งทำความสะอาดรถเข็น ตะกร้า และสถานที่สัมผัสร่วมกันครบทุก 2 ชั่วโมง เช่น ห้องน้ำ บันได ตลอดจนการทำความสะอาดแบบบิ๊กคลีนนิ่ง ทุกๆ 2 สัปดาห์ เป็นต้น